Pabalstu par īpaši grūtiem darba apstākļiem izsaka punktos, kurus piešķir par katru faktiski nostrādātu stundu; šajā sakarībā īpašus darba apstākļus savstarpēji nošķir pēc „personas drošības”, „darba vietas” un „darbības veida”. Punktu skaits ir no 2 punktiem (piemēram, par vidējo trokšņu līmeni, kas pārsniedz 85 decibelus) līdz maksimāli 50 punktiem (ierēdnim strādājot autonomā ugunsdrošā aizsargtērpā). Katrs punkts atbilst 0,032 % no pamatalgas, ko saņem 1. pakāpes 1. līmeņa ierēdnis (proti, EUR 0,9056 2016. gadā).

Komisija: Komisija ir vienīgā iestāde, kas 2016.°gadā piemēroja šo noteikumu. Infrastruktūras un loģistikas birojs (OIB) Briselē 2008. gadā šo iespēju ieviesa vienā no saviem dienestiem (pavairošanas dienestā) papildus Kopīgajam pētniecības centram, kas to jau izmantoja.

Padome: Jaunās ēkas “Europa” nodošana ekspluatācijā tieši un būtiski ietekmē dienestus, kuri ir atbildīgi par iestādes telpu drošuma un personu drošības nodrošināšanu.

Lai varētu veikt jaunās ēkas nodošanu ekspluatācijā un ekspluatāciju, Drošības dienestā, kura darbības nodrošināšanai ir nepieciešams maiņu darbs (1. piemaksa) un nepārtraukts darbs maiņās (4. piemaksa), ir jāveic esošā personāla reorganizācija un skaitlisks palielinājums.

Gada pirmajā semestrī Novēršanas nodaļā ir palielināts to darbinieku skaits, kuri strādā maiņās (1. piemaksa), un no 2016. gada 1. jūlija nodaļa nodrošināja nepārtrauktu darbu maiņās. Tas, no vienas puses, bija nepieciešams, lai nodotu ekspluatācijā ēku “Europa”, un, no otras puses, ņemot vērā to, ka grupas locekļi iekļāva savos regulārajos uzdevumos tos uzdevumus, ko iepriekš veica ārštata darbinieki.

Ņemot vērā šo dienestu reorganizāciju, kas ietver AST pakāpes ierēdņus un līgumdarbiniekus, ir palielinājies piemaksu saņēmēju skaits 2016. gadā (86) salīdzinājumā ar 2015. gadu (61).

Eiropas Parlaments: Lai nodrošinātu drošību un aizsargātu cilvēkus, infrastruktūru, informāciju un pasākumus, kas notika svētku dienās, nedēļas nogalēs, naktīs, un lai nodrošinātu drošības darbinieku nepārtrauktu klātbūtni ēkās, vienlaikus izvairoties no papildu stundu izmantošanas, kā rezultātā palielinātos Eiropas Parlamenta budžets, tika nolemts piemērot Padomes 1976. gada 9. februāra Regulu 300/76, kurā jaunākie grozījumi izdarīti ar Padomes 2006. gada 11. decembra Regulu 1873/2006, un aizstāt virsstundas ar īpašajām stundām. Tādējādi darbā pieņemtie drošības un novēršanas darbinieki ir tiesīgi saņemt pabalstu par maiņu darbu.

Pēc būtiska skaita palielināšanās 2015. gadā (503) par maiņu darbu piešķirto pabalstu skaits Parlamentā 2016. gadā bija 570. Šo pabalstu galvenokārt izmanto drošības jomā un – mazākā mērā – tālruņu centrāles / apmeklētāju pieņemšanas jomā. 2016. gadā reģistrētā skaita palielināšanās atkal ir drošības jomā.

Maiņu darba veids ir darbs divās maiņās (1. likme), darbs divās maiņās, tostarp naktīs, nedēļas nogalēs un svētku dienās (2. likme), vai arī nepārtraukts darbs 24 stundu maiņās (4. likme).

Revīzijas palāta: Kopš 2011. gada Revīzijas palāta izmanto maiņu darbu drošības un tālruņu centrāles / apmeklētāju pieņemšanas jomā. Maiņu darba veidi ir vai nu darbs divās maiņās (1. likme), vai nepārtraukts darbs 24 stundu maiņās (4. likme). 2016. gadā tika samaksāti 14 pabalsti.

EĀDD: EĀDD 2016. gadā ir izmaksājis 38 pabalstus informācijas un komunikācijas tehnoloģiju (IKT), drošības un KĀDP/KDAP jomā.





6.Budžeta izdevumi pa iestādēm un pabalstiem (izteikti EUR)

Iestāde Maiņu darbs Pastāvīga darba gatavība Īpaši grūti darba apstākļi Kopā Komisija 953 248,28 1 301 223,86 613 435,60 2 867 907,74 - tostarp JRC: 256 513,34 552 639,63 575 072,36 1 384 225,33 Padome 500 310,65 179 622,87 0 679 933,52 Parlaments 3 382 177,87 0 0 3 382 177,87 Tiesa 0 14 631,00 0 14 631,00 Revīzijas palāta 118 897,50 13 544,95 0 132 442,45 EESK 0 0 0 0 Reģionu komiteja 0 0 0 0 EDAU 0 0 0 0 Eiropas Ombuds 0 0 0 0 EĀDD 226 741,80 60 942,48 0 287 684,28 Kopā 5 181 376,10 1 569 965,16 613 435,60 7 364 776,86

Kopējie izdevumi, t. i., summa, kas izdota par visiem trim pabalstu veidiem visās Eiropas Savienības iestādēs kopā, 2016. gadā bija sasnieguši EUR 7 364 776,86 (2015. gadā – EUR 6 394 289,11).